सामन्थाक जन्म तमिलनाडु राज्यक चेन्नईमे तेलुगु आ मलयाली परिवारमे भेल छल । ओ व्यवस्थापन विषयमे स्नातक करि छोट मोट मोडलिङ क्षेत्रमे सक्रिय भेल छल । हुनका जल्दिए चलचित्रमे काज करैक मौका मिलल आ ओ अपन चलचित्र करियरक सुरुवात गौतम मेननक समीक्षकद्वारा प्रशंसित तेलुगु प्रेममिलन पर आधारित चलचित्र ये माया चेसाव (२०१०) सँ केनए छल । ई चलचित्रक लेल हुनका फिल्मफेयर सर्वश्रेष्ठ अभिनेत्री-दक्षिण पुरस्कार आ नन्दी अवार्ड दिलेनाए छल । निथाने एन पुनवसन्तम (२०१२) आ इगा (२०१२) नामक चलचित्रमे दमदार अभिनयक लेल सामन्थाकें एके वर्ष फिल्मफेयर सर्वश्रेष्ठ तमिल अभिनेत्री आ फिल्मफेयर सर्वश्रेष्ठ तेलुगु अभिनेत्रीक पुरस्कार जितेनाए छल । दुनु पुरस्कार एके वर्ष जीतै वाली ओ इतिहासक दोसर अभिनेत्री बनल । सामन्थासँ पहिने ई कारनामा रेवती केनए छल । सन् २०१२ मे मिलल अपार सफलताक बाद सामन्था अभिनेता केन्द्रित चलचित्रमे मुख्य महिला कलाकारक रूपमे प्रस्तुत भेल । तेलुगु चलचित्र डिडोकुडु (२०११), पारवारिक नाट्य चलचित्र सितम्मा वकिट्लो सीरीमल्ले चेट्टु (२०१२), आ तमिल चलचित्र कठ्ठी (२०१४) थेरी (२०१६) आ २४ बक्स अफिसमे बढ़िया साबित भेल छल ।